**Charakteristika stavby :** **Rekonštrukcia objektu prvého kontaktu IA S0068**

**Náklady stavby s DPH :** Realizácia -**53 943,19 €**

**Základné údaje :**

Projekt stavby rieši komplexnú úpravu jestvujúceho objektuza účelom rekonštrukcie interiéru, strechy a fasády bývalej vrátnice tak aby spĺňala požiadavky pre využívanie ako- Objekt prvého kontaktu. Zámerom účelu tohto objektu prvého kontaktu je monitorovanie pohybu (príchodov i odchodov) všetkých osôb v areáli zariadenia – zamestnanci, prijímatelia, návštevy, dodávatelia a pod.

Uvedený objekt bude plniť viacero funkcií :

* v rámci preventívnych opatrení monitorovanie zdravotného stavu **pri vstupe do zariadenia** pri možných rizikových situáciách (infekčné ochorenia - viď COVID-19, žltačka ...) – meranie teploty, monitoring fyziologických funkcií. Maximálna eliminácia možnosti prenosu akejkoľvek nákazy z vonkajšieho prostredia do zariadenia.
* poskytovanie základných informácií o zariadení a sprostredkovanie kontaktu návštevníka so zamestnancami a prijímateľmi
* v rámci zabezpečenia bezpečnosti prijímateľov evidencia pohybu cudzích osôb v areáli CSS AMETYST, zabránenie vstupu nežiaducim osobám (napr. pod vplyvom alkoholu, agresívnym ...)
* monitoring a evidencia pohybu našich prijímateľov mimo zariadenia – nákup, návšteva lekára, pobyt s návštevou)
* vzhľadom na špecifickú skupinu prijímateľov, ktorým je poskytovaná sociálny služba v Špecializovanom zariadení, zabezpečenie a monitoring ich bezpečného pohybu v rámci areálu
* monitoring pohybu cudzích dopravných prostriedkov v areáli zariadenia –
  + zdravotná dopravná služba
  + obslužné činnosti (zásobovanie, odvoz odpadu ...)

**Termín začatia a ukončenia stavby :** **2-5 mesiacov od prevzatia staveniska**

**Začiatok výstavby : do 1 mesiaca po realizácií verejného obstarávania**

**Technický opis prác :**

* rekonštrukcia obvodového plášťa objektu- fasáda, sokel, strecha, stavebné otvory
* výmena zábradlia a klampiarskych prvkov
* výmena vonkajších výplní otvorov a ich príslušenstva
* oprava poškodenej strechy, demontáž nefunkčného komína na tuhé palivo, nová strešná krytina
* klampiarske práce
* realizácia bleskozvodu, vnútorného osvetlenia vrátane elektroinštalačných rozvodov
* realizácia vykurovania pre trvalú obsluhu v objekte
* realizácia nových rozvodov vnútorného vodovodu a kanalizácie
* kvôli zatekanie dažďovej vody zo strešných zvodov k stenám a základom objektu je potrebná realizácia vonkajšej dažďovej kanalizácie a odkvapového chodníka pri časti objektu
* interiérové úpravy spojené s dotknutými rekonštrukčnými prácami: úprava vnútorných povrchov podláh, stien a stropov